بیر نئچه گون اؤنجه تورکییه سیلاحلی قوهلرینین البابدا ۱۸ ایشید-چینی اؤلدورمهسینده روسییانین یاردیمی اولدوغو اوزه چیخیب.
آخار . آذ "هابئرلئر"ا ایستینادن خبر وئریر کی، روسییا ایله سون دؤورده الده اولونموش راضیلیغا اساساً، طرفلر بیر-بیرینه کشفیات معلوماتلاری اؤتورورلر. رئگیوندا یئنی آکتیورلارلا یئنی بیر امکداشلیق مئخانیزمینین دؤورهده اولدوغو بیلدیریلیب.
یئنی مئخانیزمه گؤره، ۵۰۰-ا قدر "بوردو برهلی" البابین غربینده یئرلشدیریلیب و اورادا ایشید-این سیزما حرکاتی و جانلی بومبا هوجوملارینین قارشیسینی آلماق اوچون وظیفه لندیریلیب. اونلار حرکت ایستیقامتی چرچیوهسینده یوللاری تهلوکهسیز حالا گتیرهجک، بوندان سونرا ایسه اوردو ایره لییه دوغرو گئدهجک.
روسییا ایله تورکییه آراسیندا کشفیات معلوماتلارینین موبادیلهسی، ایشید هدفلرینه قارشی هاوا عملیاتلارینین سایینین آرتیریلماسی، تورکییه طییارهلرینین اوچوش تهلوکهسیزلیگی و ایشید تئررورچولارینین محاصرهیه آلینماسی مسئلهسینده یئنی بیر مئخانیزم یارادیلیب. خصوصیله، قازدیقلاری تونئللردن سیزان ایشید تئررورچولارینا قارشی جنوبدان دا هوجوملار کئچیریلمهسی پلانلاشدیریلیر. مئنبیچ عملیاتینا بازا یاراتماسی باخیمیندان البابا تامامیله نظارت ائدیلمهسی بؤیوک اهمیت داشیییر. گیزلنمیش ایشید تئررورچولارینین یئرلرینین معین ائدیلمهسینده روسییانین بؤیوک دسته یی وار.
azb_Arab azb_Arab azb_Arab azb_Arab